turjo4nis/wikipedia-bn-dump-20250701 huggingface dataset:
গঙ্গাভরম বন্দর

গঙ্গাভারাম বন্দর বিশাখাপত্তনামে অবস্থিত।এই বন্দরটি বিশাখাপত্তনম বন্দর থেকে ১২ কিমি দক্ষিণে অবস্থিত।বন্দরটি ডিভিএস রাজু (৫৯%),গ্লোবাল প্রাইভেট ইকুইট ফ্রামক য়ারব্রাগ (৩০%) ও অন্ধ্রপ্রদেশ সরকার (১১%) মিলে গড়েতুলেছে।বন্দরটি ভারতের পূর্ব উপকূলে অন্ধ্রপ্রদেশ রাজ্যে বঙ্গোপসাগরের তীরে অবস্থিত।এই বন্দরটি ভারতের গভীরতম বন্দর।  এই বন্দরের গভীরতা ২১ মিটার। বন্দরটি ২০০০০০ ডিডাব্লুটি (DWT) জাহাজ নিয়ন্ত্রণ করতে পাড়ে।

ইতিহাস

বন্দরটির নির্মাণ শুরু হয় ২০০৫ সালে এবং ২০০৯ সালে এই বন্দরটি উদ্বোধন করেন অন্ধ্রপ্রদেশের মুখ্যমুন্ত্রী ওয়াই.এস রাজাসেখারা রেড্ডি।

যেখানে বোরম্মা গদ্দা নদী সমুদ্রে মিলিত হয়, সেই স্থানে বন্দরটি অবস্থিত। গঙ্গাভড়াম ও দীবাপালেম গ্রামের জেলেরা এই বন্দর নির্মাণের দ্বারা সরাসরি ক্ষতিগ্রস্ত হয়েছিল। তারা ইয়ারদাতে একটি বিকল্প মাছ ধরার নৌকা বা ট্রলারের জন্য জেট নির্মাণ এবং একটি ত্রাণ ও পুনর্বাসন ব্যবস্থায় দাবি জানায়।

ডিভিএস রাজু গ্রুপ বন্দরের উন্নয়নে ₹১৮.৫০ বিলিয়ন টাকা বিনিয়োগ করেছে। [1] গঙ্গাভরাম পোর্ট লিমিটেড এর জন্য ₹১১.৭০ বিলিয়ন টাকা ঋণ দিয়েছে স্টেট ব্যাঙ্ক অফ ইন্ডিয়াসহ ১৩ টি ব্যাঙ্কের একটি কনসোর্টিয়াম। এই টাকা বন্দরের প্রথম ধাপের উন্নয়নের জন্য তহবিল গঠন করবে।

বিশাখাপত্তনাম বন্দরের সাথে তুলনা 
গঙ্গাভরাম পোর্ট লিমিটেডের প্রথম খরিদ্দার  হচ্ছে রাষ্ট্রীয় ইস্পাত নিগম লিমিটেড, যেটি বিশাখাপত্তনম ইস্পাত কারখানা পরিচালনা করে এবং পূর্বে বিশাখাপত্তনাম বন্দর ব্যবহার করত কাঁচামাল আমদানির জন্য। গঙ্গাভরাম পোর্ট লিমিটেড রেলওয়ে পরিবহন খরচ কমাতে বিশাখাপত্তনাম ইস্পাত কারখানায় আমদানিকৃত কাঁচামাল সরাসরি পরিবহন করার জন্য কনভেয়ার নির্মাণের পরিকল্পনা করছে।

বিশখাপত্তনম বন্দরের ব্যবসা যেনও অনিশ্চিত  না হয়ে পড়ে, এই জন্য বিশাখাপত্তনাম বন্দরটির মালিকানা ভারত সরকার, বিশাখাপত্তনাম বন্দর এবং গঙ্গাভরাম বন্দরের বেসরকারি পরিচালক গোষ্ঠীর মধ্যে একটি যৌথ উদ্যোগের প্রস্তাব দিয়েছিল। তবে, এই প্রস্তাবটি তৎকালীন অন্ধ্রপ্রদেশের মুখ্যমন্ত্রী এন. চন্দ্রবাবু নাইডু কর্তৃক প্রত্যাখ্যাত হয়েছিল।

ডিভিএস রাজু, বন্দরের উদ্বোধন অনুষ্ঠানের সময় সাংবাদিকদের সাথে কথা বলার সময়, বলেন গঙ্গাভরাম বন্দরটি বিশাখাপত্তনাম  বন্দরের  প্রতিযোগী হিসেবে নয়, বরং প্রকৃত পরিপূরক বন্দর হিসাবে পরিচালিত হবে।

গঙ্গাভরাম বন্দর বৃহত্ত আকারের ২,০০,০০০ ডিডবলুটি জাহাজগুলি পরিচালনা করতে সক্ষম। রাজ্য সরকার গঙ্গাভরাম বন্দর থেকে ₹২১ কোটি টাকা ব্যয়ে একটি চার লেনের উড়ালপুল নির্মাণের পরিকল্পনা করছে।

পন্য নিয়ন্ত্রণ
বন্দরটি ২০১৪-২০১৫ সালে ২০.৭৪ মিলিয়ন টন পণ্য পরিবহন করে।এর আগের বছর বন্দরটি ১৫ মিলিয়ন টনের বেশি পণ্য পরিবহন করেছিল। বন্দরটি ২০১৬-২০১৭ অর্থবছরে ১৮.০৪ মিলিয়ন টন পণ্য পরিবহন করেছে।

আরও দেখুন
 ভারতের বন্দর

তথ্যসূত্র

বহিঃসংযোগ

অন্ধ্রপ্রদেশের বন্দর
ভারতের বন্দর
২০০৯-এ অন্ধ্রপ্রদেশে প্রতিষ্ঠিত
কার্ট কোবেইন

কার্ট ডোনাল্ড কোবেইন (২০ ফেব্রুয়ারি, ১৯৬৭ – ৫ এপ্রিল, ১৯৯৪) একজন আমেরিকান সঙ্গীতশিল্পী যিনি মূলত রক ব্যান্ড নির্ভানার মূল গায়ক, গিটারিস্ট হিসেবেই বেশি পরিচিত ছিলেন। ১৯৮৫ সালে ওয়াশিংটনে ক্রিস্ট নভসেলিচ কে সাথে নিয়ে প্রতিষ্ঠা করেন নির্ভানা। তাদের প্রথম অ্যালবাম ব্লীচ বের হয় ১৯৮৯ সালে, তাদের দ্বিতীয় অ্যালবাম নেভারমাইন্ড (১৯৯১) এর গান স্মেলস লাইক টিন স্পিরিট তাদেরকে নিয়ে যায় সাফলতার শীর্ষে।

বাল্যকাল 
ওয়াশিংটনের অ্যাবারডিনের গ্রেজ হারবর হসপিটালে কোবেইনের জন্ম হয়, মা ওয়েন্ডি এলিজাবেথ এবং বাবা ডোনাল্ড লীল্যান্ড কোবেইনের পরিবারে। তার ছোটবোন কিংবারলি জন্ম নেন ১৯৭০ সালের এপ্রিলে।

ছোটোবেলাতেই সংগীতের প্রতি আগ্রহ জন্ম নেয় কোবেইনের, চার বছর বয়স থেকেই তিনি পিয়ানো বাজাতে শুরু করেন। নয় বছর বয়সেই কোবেইনের বাবা মা আলাদা হয়ে যান। ব্যাপারটি কোবেইনের জীবনে বিশেষ প্রভাব ফেলেছিল।

ব্যক্তিগত জীবন 
কোবেইন ১৯৯২ সালের ২৪ শে ফেব্রুয়ারি বিয়ে করেন কোর্টনি লাভ কে। ঐ বছরের আগস্টের ১৮ তারিখে তাদের একমাত্র কন্যা ফ্রান্সীস বীন কোবেইন জন্ম নেয়। অল্প বয়সেই বাবা মার বিচ্ছেদ যেই প্রভাব তার মানসিকতায় ও জীবনে ফেলেছিল, তার ফল স্বরূপ পরবর্তীকালে ব্যক্তিগত জীবনে বিভিন্ন মানসিক অশান্তি, মাদকাসক্তি ও মাদক সম্পর্কিত নানান রকম সমস্যায় প্রায়ই জড়িয়ে থাকতেন কোবেইন।

মৃত্যু  
১৯৯৪ সালের ৫ এপ্রিলে কোবেইন আত্মহত্যা করেন। আনুমানিক মৃত্যুর তিন দিন পর, ৮ ই এপ্রিল, কোবেইনের লেক ওয়াশিংটন বুলেভার্দের বাড়িতে তার মৃত দেহ পাওয়া যায়। মারা যাওয়ার আগে একটি চিঠিও লিখে রেখে যান তিনি।

অ্যালবাম

সহযোগিতা 
 "স্ক্র্যাচ ইট আউট/বিকিনি টোয়াইলাইট" (সিঙ্গেল, জুলাই ১৯৮৯) (দ্যা গো টিমের সাথে).
 দ্য উইন্ডিং শীট (অ্যালবাম, ১৯৯০) (মার্ক ল্যানেগান এর সাথে)
 দ্যা "প্রিস্ট" দ্যা কলড হিম, (ইপি, ১৯৯৩) (উইলিয়াম এস. বারো)
 হুডিনি (অ্যালবাম, ১৯৯৩) (মেলভিনের সাথে) 
 সান অ্যাম্পস এন্ড স্ম্যাশড গিটারস (লাইভ অ্যালবাম, ১৯৯৫) (আর্থের সাথে)

স্বতন্ত্র শিল্পী হিসেবে 
 অ্যালবাম
 মন্টেজ অফ হেক: দ্যা হোম রেকর্ডিংস (স্বতন্ত্র অ্যালবাম) (২০১৫)
 সিঙ্গেলস
 "এন্ড আই লাভ হার"/"স্যাপি" (৭-ইঞ্চি ভিনাইল) (২০১৫)
 ভিডিও
 কার্ট কোবেইন:মন্টেজ অফ হেক (ডিভিডি এবং ব্লু-রে) (২০১৫)

তথ্যসূত্র

গ্রন্থবিবরণী

বহিঃসংযোগ 

 
 
 The Kurt Cobain Equipment FAQ info on his guitars, amplifiers & effects
 Official police reports into Cobain's death at The Smoking Gun

১৯৬৭-এ জন্ম
১৯৯৪-এ মৃত্যু
মার্কিন নারীবাদী
নারীবাদী সঙ্গীতজ্ঞ
মার্কিন অল্টারনেটিভ রক সঙ্গীতজ্ঞ
অল্টারনেটিভ রক সঙ্গীতশিল্পী
মার্কিন যুক্তরাষ্ট্রের এলজিবিটিকিউ অধিকার কর্মী
মার্কিন পুরুষ গিটারবাদক
লিড গিটারবাদক
১৯৯৪-এ আত্মহত্যা
২০শ শতাব্দীর মার্কিন গিটারবাদক
২০শ শতাব্দীর মার্কিন সঙ্গীতশিল্পী
অ্যালবাম প্রচ্ছদ ও কনসার্ট পোস্টার শিল্পী
মার্কিন গর্ভপাত-অধিকার কর্মী
মার্কিন পুরুষ গীতিকার
মার্কিন জনহিতৈষী
মার্কিন রক গিটারবাদক
মার্কিন রক কণ্ঠশিল্পী
গেফেন রেকর্ডসের শিল্পী
নারীবাদী পুরুষ
সিয়াটেলের সঙ্গীতজ্ঞ
অ্যাবরদিনের ব্যক্তি
দ্বিপ্রান্তিক ব্যাধিতে আক্রান্ত ব্যক্তি
মার্কিন রক গীতিকার
আইরিশ বংশোদ্ভূত মার্কিন ব্যক্তি
ভেড়ামারা রেলওয়ে স্টেশন

ভেড়ামারা রেলওয়ে স্টেশন হচ্ছে বাংলাদেশের খুলনা বিভাগের কুষ্টিয়া জেলার ভেড়ামারা উপজেলায় অবস্থিত একটি রেলওয়ে স্টেশন। এটি ভেড়ামারা পৌরসভায় অবস্থিত একটি স্টেশন।

আন্তঃনগর ট্রেন সমূহের সময়সূচি

তথ্যসূত্র  

কুষ্টিয়া জেলার রেলওয়ে স্টেশন
ভেড়ামারা উপজেলা
ভেড়ামারা
অন্ধকার

অন্ধকার বলতে সাধারনত দৃশ্যমান আলোর অনুপস্থিতিকেই বোঝায়।রঙের জগতে এটাকে কালো বলে। 

যখন আলো অথবা অন্ধকার যে কোন একটি প্রধান্য বিস্তার করে তখন মানুষ রঙ পৃথক করতে পারে না।

বৈজ্ঞানিক ব্যাখ্যা

পদার্থবিদ্যায় 
পদার্থবিদ্যায় অন্ধকার বলতে সেই সব বস্তুকে বোঝায় যেগুলো থেকে ফোটন নির্গত হয়. উদাহরণস্বরূপ একটি অনুজ্জ্বল কালো চিত্রাঙ্কন যথেষ্ট পরিমাণ দৃশ্যমান আলো প্রতিফলিত করতে পারে না এবং অন্ধকার প্রতীয়মান হয়। অপরপক্ষে একটি সাদা চিত্রাঙ্কন যথেষ্ট পরিমাণ আলো প্রতিফলিত করে এবং উজ্জ্বলতা প্রতীয়মান হয়।  আরও তথ্য পেতে  রঙ বিষয়টি দেখুন। .

প্রযুক্তিতে 
একটি আদর্শ ২৪-বিট কম্পিউটার মনিটরের একটি বিন্দুর রঙ RGB( Red= লাল, Green=সবুজ, Blue=নীল) মান দ্বারা সংজ্ঞায়িত করা থাকে সেগুলোর প্রতিটির মান ০-২৫৫। যখন একটি পিক্সেল থেকে লাল, সবুজ এবং নীল উপাদান গুলো দূরীভূত করা(২৫৫,২৫৫,২৫৫) হয় তখন পিক্সেলটি সাদা দেখায়, যখন ঐ তিনটি উপাদান দূরীভূত করা হয় না ( ০,০,০) তখন পিক্সেল্টি কালো দেখায়।

সাহিত্যে 
সাহিত্যের  বিভিন্ন শাখায় অন্ধকারকে ছায়া, মন্দ এবং আসন্ন বিপদ রূপে প্রকাশ করা হয়।

ভাষায় 
বাংলা ভাষাতে বেশ কিছু শব্দ আছে যেগুলো দিয়ে অন্ধকার বোঝায়। যেমনঃ আঁধার,তিমির, তমসা, তমিস্র ইত্যাদি।

বহিঃসংযোগ 

 Demonstrations of Color Perception and the Importance of Contours, Handbook for Teaching Introductory Psychology
 "Photon-Driven Localization: How Materials Really Absorb Light"

অভ্যান্তরীন সংযোগসমূহ 
 
 
 

 
প্রতীক
পাপ
অপরাধ
অন্ধত্ব
জৈবচিকিৎসা প্রকৌশল

জৈব চিকিৎসা প্রকৌশল বলতে মানুষের স্বাস্থ্যসেবার লক্ষ্যে চিকিৎসাবিজ্ঞান ও জীববিজ্ঞানের উপরে প্রকৌশলবিদ্যার নীতি ও নকশার প্রয়োগ করে সৃষ্ট একটি আন্তঃশাস্ত্রীয় জ্ঞানের শাখা। এটি জৈব প্রকৌশল নামক জ্ঞানের শাখার একটি বিশেষায়িত ক্ষেত্র। জৈব প্রকৌশলের পরিধি আরও ব্যাপক, যেখানে শুধুমাত্র মানব স্বাস্থ্য ও চিকিৎসা নয়, বরং কৃষি ও অন্যান্য ক্ষেত্রেও জীববিজ্ঞান ও প্রকৌশলের সম্মিলিত জ্ঞানের প্রয়োগ ঘটানো হয়। 
    
জৈব চিকিৎসা প্রকৌশল প্রকৌশলবিদ্যার নকশা ও সমসসা সমাধানের সাথে চিকিৎসা ও জীববিজ্ঞানের আধুনিকতম জ্ঞানের মেলবন্ধনের মাধ্যমে স্বাস্থ্যসেবা ও রোগনির্ণয়ের উন্নতি ঘটাচ্ছে। অন্যান্য প্রকৌশলবিদ্যার তুলনায় জৈবচিকিৎসা প্রকৌশল তুলনামূলক নতুন চালু হয়েছে। এর সাম্প্রতিক নব নব আবিষ্কার এতটাই গুরুত্ব বহন করে যে ইহা নিজস্ব একটি প্রকৌশলবিদ্যার অংশ হয়ে উঠেছে। চিকিৎসা প্রকৌশলের অধিকাংশ কাজ ই গবেষণা নির্ভর। প্রকৌশলবিদ্যার এই অংশেই কৃত্রিম অঙ্গ, চিকিৎসা সঙ্ক্রান্ত বিভিন্ন যন্ত্রপাতি, বিভিন্ন ঔষধসহ চিকিৎসাবিজ্ঞানের সকল নতুন নতুন আবিষ্কার নিয়ে আলোচনা করা হয়।

জৈব তথ্যবিজ্ঞান 
বায়োইনফরমেটিক্স বা জৈব তথ্যবিজ্ঞান হল এমন একটি কৌশল যেখানে জৈবিক-তথ্য সহজে বুঝার জন্য সফটওয়্যার ভিত্তিক পদ্ধতি ব্যবহার করা হয়। বিজ্ঞানের একটি আন্তঃবিষয়ক ক্ষেত্র হিসেবে এবং জৈবিক তথ্যাবলি ব্যাখ্যা ও বিশ্লেষণের জন্য বায়োইনফরমেটিক্স হল কম্পিউটার বিজ্ঞান,পরিসংখ্যান,গণিত ও প্রকৌশলবিদ্যার এক অপূর্ব সম্মিলন।

জৈব তথ্যবিজ্ঞানকে ছাতার সাথে তুলনা করা যায় যেখানে জৈবিক গবেষণার একটি পদ্ধতি হিসেবে কম্পিউটার প্রোগ্রামিংকে ব্যবহার করা হয় পাশাপাশি এটি "পাইপলাইন" এর নির্দিষ্ট বিশ্লেষণের রেফারেন্স হিসেবেও ব্যবহ্রত হয় যা বংশাণুসমগ্র বিজ্ঞান (জিনোমিক্স) ক্ষেত্রে বারবার ব্যবহার করা হয়। জৈব তথ্যবিজ্ঞা্রনে প্রচলিত ব্যবহারসমূহের মধ্যে কোন জীবের বংশাণু বা জিন ও নিউক্লিওটাইড (SNPs) শনাক্তকরণ অন্যতম। সাধারণত এসব শনাক্তকরণ করা হয় রোগের বংশাণুগত ভিত্তি, মৌলিক অভিযোজন, কাম্য বৈশিষ্ট্য (বিষেশতঃকৃষি প্রজাতিতে), মানুষের মধ্যে পার্থক্য প্রভৃতি বিষয় সম্পর্কে ভাল করে বুঝার উদ্দেশ্য নিয়ে। অর্থাৎ প্রচলিত ভাবে জৈব তথ্যবিজ্ঞান নিউক্লিয়িক অ্যাসিড এবং প্রোটিন ক্রমের মধ্যে যে সাংগঠনিক নীতিগুলো আছে তা বোঝার চেষ্টা করে।

তথ্যসূত্র 

প্রকৌশল
চিকিৎসা
প্রজাপতি (তারা)

প্রজাপতি হল অরিগা মণ্ডল-এ অবস্থিত একটি জোড়াতারা । খালি চোখে এটি দেখতে পাওয়া যায়। এর আপাত উজ্বলতা ৩.৭১৫। এটিকে ইংরেজিতে বলা হয়ে থাকে Delta Aurigae (δ Aur, δ Aurigae)। ৬-১৫ অক্টোবর এখানে উল্কাবৃষ্টি দেখা যায়।  তারাটির পৃষ্ঠের তাপমাত্রা ৪৭৮৬ কেলভিন। 

এই তারার যে অংশটি দেখা যায় তা হল একটি দানব তারা। এটি কে-০ বর্ণালীশ্রেণীর।   তারাটির ভর সূর্যের ১১ গুণ, এবং এটি সূর্যের তুলনায় ৬২ গুণ উজ্জ্বল।

নামকরণ 
ইংরেজিতে কিংবা গ্রীক ভাষায় এর সুনির্দিষ্ট কোন নাম নেই। ভারতীয় জ্যোতির্বিজ্ঞানে সংস্কৃত ভাষায় এর নাম রাখা হয় প্রজাপতি। প্রজাপতি হল  হিন্দুধর্মের বেদ অনুসারে সৃষ্টির দেবতা। 

চীনা তারাচিত্রে এর নাম দেখা যায়  八穀 (Bā Gǔ), যার অর্থ ''আট রকমের শষ্য''। আটটি শষ্য বুঝানো হয় প্রজাপতিসহ  
ξ Aurigae, 26 Camelopardalis, 14 Camelopardalis, 7 Camelopardalis, 9 Aurigae, 11 Camelopardalis and 31 Camelopardalis তারাগুলোকে। প্রজাপতি তারাটিকে নির্দিষ্ট করে বলা হয় 八穀一 (Bā Gǔ yī)। যার অর্থ দাঁড়ায় আট শষ্যের প্রথম শষ্য,  অর্থাৎ ধানকে বুঝানো হয়ে থাকে।

তথ্যসূত্র

বহিঃসংযোগ 
 HR 2077
 CCDM J05595+5418
 Image Delta Aurigae
 The Constellations and Named Stars

নাম সহ তারা
সিরাজুল ইসলাম (দ্ব্যর্থতা নিরসন)

সিরাজুল ইসলাম একটি আরবি নাম, যেটি ভারত ও বাংলাদেশে ব্যবহার হয়ে থাকে।

মানুষ 
 সিরাজুল ইসলাম, বাংলাদেশী ইতিহাসবিদ, বাংলাপিডিয়ার প্রধান সম্পাদক।
 সিরাজুল ইসলাম (কবি), বাংলাদেশি কবি, বিটিভি ও পূর্ব পাকিস্তান রেডিওর গীতিকার।
 সিরাজুল ইসলাম (অভিনেতা), বাংলাদেশী চলচ্চিত্র, টেলিভিশন, বেতার ও মঞ্চ অভিনেতা এবং পরিচালক।
 সিরাজুল ইসলাম (বীর প্রতীক), বাংলাদেশের স্বাধীনতা যুদ্ধের বীর মুক্তিযোদ্ধা।
 সিরাজুল ইসলাম (বীর প্রতীক, সিলেট), বাংলাদেশের স্বাধীনতা যুদ্ধের বীর মুক্তিযোদ্ধা।
 সিরাজুল ইসলাম (বীর বিক্রম), বাংলাদেশের স্বাধীনতা যুদ্ধের বীর মুক্তিযোদ্ধা।
 সিরাজুল ইসলাম (রাজনীতিবিদ), মুক্তিযোদ্ধা এবং বাংলাদেশ আওয়ামী লীগের একজন রাজনীতিবিদ।
 সিরাজুল ইসলাম (আইনজীবী), বাংলাদেশের একজন আইনজীবী ও সমাজসেবক।
 সিরাজুল ইসলাম (নোয়াখালীর রাজনীতিবিদ), বাংলাদেশের রাজনীতিবিদ, সাংবাদিক ও সাবেক সংসদ সদস্য।
সিরাজুল ইসলাম (পঞ্চগড়ের রাজনীতিবিদ), বাংলাদেশের রাজনীতিবিদ। তিনি দিনাজপুর-২ ও পঞ্চগড়-১ আসনের সাবেক সাংসদ।
সিরাজুল ইসলাম (নারায়ণগঞ্জের রাজনীতিবিদ), বাংলাদেশের রাজনীতিবিদ ও নারায়ণগঞ্জ-৪ আসনের সাবেক সাংসদ।
সিরাজুল ইসলাম (মৌলভীবাজারের রাজনীতিবিদ), বাংলাদেশের রাজনীতিবিদ ও বিলুপ্ত সিলেট-১২ আসনের সাবেক সাংসদ।
সিরাজুল ইসলাম (নেত্রকোণার রাজনীতিবিদ), বাংলাদেশের রাজনীতিবিদ ও নেত্রকোণা-১ আসনের সাবেক সাংসদ।
সিরাজুল ইসলাম (চট্টগ্রামের রাজনীতিবিদ), বাংলাদেশের রাজনীতিবিদ ও চট্টগ্রাম-১০ আসনের সাংসদ ছিলেন।

আরও দেখুন 
সিরাজুল ইসলাম চৌধুরী, বাংলাদেশী লেখক, প্রাবন্ধিক ও শিক্ষক।
 সিরাজুল ইসলাম চৌধুরী (চট্টগ্রামের রাজনীতিবিদ), বাংলাদেশের রাজনীতিবিদ ও চট্টগ্রাম-১১ আসনের সাবেক সাংসদ।
 সিরাজুল ইসলাম মোল্লা,  বাংলাদেশ আওয়ামী লীগের রাজনীতিবিদ ও নরসিংদী-৩ আসনের সাবেক সাংসদ।
 মুহম্মদ সিরাজুল ইসলাম, বাংলাদেশী শিক্ষাবিদ ও ইসলামী বিশ্ববিদ্যালয়ের ২য় উপাচার্য।
হোক ভাষাসমূহ

হোকান  ভাষা পরিবার হল এক ডজনেরও বেশি ছোট ভাষা পরিবারের একটি কল্পিত গোষ্ঠি, যা মূলত ক্যালিফোর্নিয়া, অ্যারিজোনা ও বাজা ক্যালিফোর্নিয়ার কথ্য ভাষা। প্রায় এক শতাব্দী আগে থেকে এডওয়ার্ড স্যাপির প্রথম হোকান প্রস্তাব দেন, যার সামান্য কিছু প্রমাণ পাওয়া গেছে যে এই পরিবারের ভাষাসমূহ একে অপরের সাথে সম্পর্কিত। যদিও কিছু হোকান পরিবারের ভাষা উত্তর ক্যালিফোনিয়ার সাথে সম্পর্কিত হতে পারে, তবুও আজ খুব কম সংখ্যক ভাষাবিদ হোকান ভাষা পরিবারের বৈধ্যতা প্রমাণ হতে পারে বলে আশা করে। এবং এটি একটি বিতর্কিত ভাষা পরিবার হিসাবে রয়ে গেছে।

তথ্যসূত্র

বহিঃসংযোগ 

 (PDF) Las relaciones entre las lenguas “hokanas” en México: ¿Cuál es la evidencia? (prepublication version)
 Vocabulary Words in the Hokan Language Family

প্রস্তাবিত ভাষা পরিবার
আমি বাংলায় গান গাই

আমি বাংলায় গান গাই গানটি বাংলা ভাষার প্রতি বাঙালি জাতির ভালোবাসার একটি বিখ্যাত গান। গানটির গীতিকার ভারতীয় গায়ক ও কবি প্রতুল মুখোপাধ্যায়। গানটির সুরকার ও মূল গায়কও তিনি। ২০০৬ সালের মার্চ মাসে বিবিসি বাংলার এক শ্রোতা জরিপ অনুসারে গানটি সর্বকালের সর্বশ্রেষ্ঠ বিশটি বাংলা গানের একটি হিসেবে মনোনীত হয়। গানটি জনপ্রিয় চলচ্চিত্র অভিনেতা জিৎ অভিনীত ক্রান্তি সিনেমায়ও চলচ্চিত্রের গান হিসেবে অন্তর্ভুক্ত হয়েছে।

ইতিহাস 
প্রতুল মুখোপাধ্যায়ের এ গানটি পরবর্তীতে বাংলাদেশের জনপ্রিয় শিল্পী মাহমুদুজ্জামান বাবু গেয়েছেন এবং তাঁর আরও পরবর্তীতে অনুপম রায়, দুর্নিবার সাহা, ইমন চক্রবর্তী, সাগরিকা ভট্টাচার্যসহ আরো অনেকে এই জনপ্রিয় গানটি গেয়ে অ্যালবাম প্রকাশ করেছেন।

আরও দেখুন 
 আমার সোনার বাংলা (বাংলাদেশের জাতীয় সঙ্গীত)
 নজরুলগীতি

তথ্যসূত্র 

বাংলা ভাষার গান
বাংলা দেশাত্মবোধক গান
১৯৯৪-এর গান
বাংলাদেশী গান
কাঁদতে আসিনি, ফাঁসির দাবি নিয়ে এসেছি

কাঁদতে আসিনি, ফাঁসির দাবি নিয়ে এসেছি কবিতাটি ভাষা আন্দোলন নিয়ে লিখিত প্রথম কবিতা। এই জন্য কবিতাটিকে একুশের প্রথম কবিতাও বলা হয়। ১৯৫২ সালের ২১ ফেব্রুয়ারি কবিতাটি রচনা করেন ভাষাসৈনিক মাহবুব উল আলম চৌধুরী।

রচনার ইতিহাস 
১৯৫২ সালের একুশে ফেব্রুয়ারিতে ঢাকায় গুলিবর্ষণ ও হত্যাকাণ্ডের সময় মাহবুব উল আলম চট্রগ্রাম জেলা রাষ্ট্রভাষা-সংগ্রাম পরিষদের আহ্বায়ক ছিলেন। ২১শে ফেব্রুয়ারির ঠিক আগে আগেই তিনি আকস্মিকভাবে জলবসন্ত রোগে আক্রান্ত হন। ঢাকার ছাত্রহত্যার খবর পেয়ে সেই রাতেই রোগশয্যায় শুয়ে তিনি এই দীর্ঘ কবিতাটি রচনা করেন। রাতেই সেটি মুদ্রিত হয় এবং পরের দিন প্রচারিত হয়। এছাড়া সে দিনই চট্রগ্রামের প্রতিবাদ সভায় পঠিত হয়েছিল।
কবিতাটি চৌধুরী হারুন অর রশিদ চট্টগ্রামের লালদিঘির ময়দানে ১৯৫২ সালের ২২ ফেব্রুয়ারিতে প্রথম পাঠ করা হয়।

তথ্যসূত্র 

কবিতা
বাংলা ভাষা আন্দোলনের কবিতা
দেশাত্মবোধক কবিতা
বাংলা ভাষা আন্দোলন
ও আমার দেশের মাটি

ও আমার দেশের মাটি একটি রবীন্দ্রসঙ্গীত। এটি একটি দেশাত্মবোধক গান। এটির রচনাকাল ১৯০৫ খ্রিস্টাব্দে (১৩১২ বঙ্গাব্দ)। গানটির স্বরলিপিকার ইন্দিরা দেবী চৌধুরাণী। এই গানটি বঙ্গভঙ্গ রোধ আন্দোলনের সমর্থনে লেখা হয়েছিল।

পাঠ 

ও আমার দেশের মাটি, তোমার 'পরে ঠেকাই মাথা।
তোমাতে বিশ্বময়ীর, তোমাতে বিশ্বমায়ের আঁচল পাতা॥

তুমি মিশেছ মোর দেহের সনে,
তুমি মিলেছ মোর প্রাণে মনে,
তোমার ওই শ্যামলবরন কোমল মূর্তি মর্মে গাঁথা॥

ওগো মা, তোমার কোলে জনম আমার, মরণ তোমার বুকে।।
তোমার 'পরে খেলা আমার দুঃখে সুখে।
তুমি অন্ন মুখে তুলে দিলে,
তুমি শীতল জলে জুড়াইলে,
তুমি যে সকল-সহা সকল-বহা মাতার মাতা॥

ও মা, অনেক তোমার খেয়েছি গো, অনেক নিয়েছি মা
তবু জানি নে-যে কী বা তোমায় দিয়েছি মা!
আমার জনম গেল বৃথা কাজে,
আমি কাটানু দিন ঘরের মাঝে--
তুমি বৃথা আমায় শক্তি দিলে শক্তিদাতা॥

তথ্যসূত্র 

রবীন্দ্রনাথ ঠাকুর রচিত গান
বাংলা ভাষার গান
দেশাত্মবোধক গান
ভারতীয় দেশাত্মবোধক গান
রবীন্দ্রসঙ্গীত
বুদ্ধি প্রধান

বুদ্ধি বাহাদুর প্রধান (; জন্ম: ১৫ ডিসেম্বর, ১৯৭৮) বিরাটনগর এলাকায় জন্মগ্রহণকারী নেপালের আন্তর্জাতিক ক্রিকেট আম্পায়ার। এ পর্যন্ত ২৪টি একদিনের আন্তর্জাতিক ও ১৫টি টুয়েন্টি২০ আন্তর্জাতিক খেলা পরিচালনায় অংশগ্রহণ করেছেন তিনি। তবে সবগুলো খেলাই পরিচালনা করেছেন আইসিসি'র সহযোগী সদস্যভূক্ত দেশগুলোর মধ্যে। নেপালের প্রথম ব্যক্তি হিসেবে একদিনের আন্তর্জাতিকে আম্পায়ার হিসেবে খেলা পরিচালনা করার গৌরব লাভ করেন বুদ্ধি প্রধান।

বিদ্যালয় জীবনে ক্রিকেট খেলতে শুরু করেন। পরবর্তীতে ক্লাব পর্যায়ে অংশ নেন। দলে তিনি মূলতঃ উদ্বোধনী বোলার হিসেবে ভূমিকা রাখতেন ও মাঝারি-সারির ব্যাটসম্যান হিসেবে পরিচিত ছিল তার। আঞ্চলিক লীগে খেলার আগ্রহ থাকলেও রাজনৈতিক কারণে খেলার সুযোগ ঘটেনি তার। এরপর থেকেই আম্পায়ারিত্বের দিকে ঝুঁকে পড়েন ও নেপাল ক্রিকেট সংস্থার আমন্ত্রণে প্রতিযোগিতা পরিচালনার জন্য তাকে অন্তর্ভুক্ত করা হয়। ১৯৯৯ সালে ঢাকায় এসিসি'র উদ্যোগে আম্পায়ারিং কোর্সে অংশ নেন। ২০০০ সাল থেকে আন্তর্জাতিক পর্যায়ের ক্রিকেটে আম্পায়ারিত্ব করতে শুরু করেন।

পরিসংখ্যান

তথ্যসূত্র

আরও দেখুন 
 আম্পায়ার
 সারিকা প্রসাদ
 ২০১৬ এশিয়া কাপ বাছাইপর্ব
 আইসিসি’র সেরা আম্পায়ার তালিকা

বহিঃসংযোগ 
Buddhi Pradhan at ESPNcricinfo
Buddhi Pradhan at CricketArchive

নেপালি ক্রিকেট আম্পায়ার
১৯৭৮-এ জন্ম
জীবিত ব্যক্তি
নেপালের একদিনের আন্তর্জাতিক ক্রিকেট আম্পায়ার
নেপালের টুয়েন্টি২০ আন্তর্জাতিক ক্রিকেট আম্পায়ার
নেপালি ব্যক্তিত্ব
ব্রজ ভাষা

ব্রজ ভাষা' (দেবনাগরী: ब्रज भाषा) বা (গুরমুখী: ਬ੍ਰਜ ਭਾਸ਼ਾ), বা (बृज भाषा, ਬ੍ਰਿਜ ਭਾਸ਼ਾ),  ব্রজ বাখা  (ब्रज भाखा, ਬ੍ਰਜ ਭਾਖਾ), অথবা দেহাতি জবান (देहाती ज़बान, ਦੇਹਾਤੀ ਜ਼ਬਾਨ), ,() , হল একটি পশ্চিমা হিন্দুস্থানি ভাষা যা হিন্দি ভাষার সাথে গভীর সম্পর্কযুক্ত। এই ভাষাকে সরাসরি হিন্দি ভাষাই বলা যায়। ১৯ শতকে হিন্দুস্থানের খারিবলিতে এই ভাষার ব্যাপক প্রচলন হয় ।

ভৌগোলিক এলাকা 
যে সকল অঞ্চলে ব্রাজ ভাষা প্রচলিত আছে এবং ভাষা হিসাবে ব্যবহার হয় । 
 মথুরা
 আগ্রা
 আলিগড়
 ফিরোজাবাদ
 হাত্রাস 
 ইথা
 মেইনপুরি
 এথাহ 
 বুলান্দসার
 নয়ডা
 ফাররুক্কাবাদ
 খাসগঞ্জ
 বাদাউন
 বিড়াউনি
 সুরীর
 মান তেহসিল
  রাজস্থান বারাতপুর
  রাজস্থান  ধাউলপুর

শিক্ষা ক্ষেত্রে 
ধর্মীয় শিক্ষায় ব্রজ ভাষা এগিয়ে আছে এবং ব্রজ ভাষায় কিছু গ্রন্থ রচিত হয়েছিল ।
 যুগল শতক - স্বামী শ্রীভট্ট দেবাচার্য
 বিনয় পত্রিকা - তুলসীদাস
 সুর সাগর - তুলসী দাস 
 বুদ্ধ চরিত - আচার্য্য  রামচন্দ্র শুক্লা
 সুফি কবিতা - আমির খসরু 
 ইউলজিস - কবি ভূষণ
 বৃন্দ সতসাই - বৃন্দ ( ১৬৪৩ - ১৭২৩)

সাধারণ কিছু উদাহরণ

তথ্যসূত্র

বহিঃসংযোগ 
 http://www.ciil.org/Main/languages/indian.htm 

হিন্দি ভাষাসমূহ
ভারতের ভাষা
রাজস্থানের ভাষা
উত্তর প্রদেশের ভাষা
কেন্দ্রীয় ইন্দো-আর্য ভাষাসমূহ
দেবনাগরী লিপিতে লেখা ভাষা
জিওফ লসন

জিওফ্রে ফ্রান্সিস লসন, ওএএম (; জন্ম: ৭ ডিসেম্বর, ১৯৫৭) নিউ সাউথ ওয়েলসের ওয়াগা ওয়াগা এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও কোচ। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৯ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

অস্ট্রেলীয় কবি হেনরি'র নাম অনুসরণে 'হেনরি' ডাকনামে পরিচিত জিওফ লসন মূলতঃ ডানহাতি ফাস্ট বোলার ছিলেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন তিনি।

খেলোয়াড়ী জীবন 
১৯৭৭-৭৮ মৌসুমে নিউ সাউথ ওয়েলসের পক্ষে প্রথম খেলতে নামেন। ১৯৮০-৮১ মৌসুমে তার আন্তর্জাতিক ক্রিকেটে অভিষেক ঘটে। ১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে অংশ নেন।

লসন তিনবার ইংল্যান্ড সফর করেন। তন্মধ্যে ১৯৮৯ সালে অ্যাশেজ সিরিজ বিজয়ী অস্ট্রেলীয় দলের সদস্য ছিলেন তিনি। ১৯৮০-এর দশকের শুরুতে কয়েক মৌসুমে লসন অস্ট্রেলিয়ার শীর্ষস্থানীয় ফাস্ট বোলার ছিলেন। কিন্তু, আঘাতের কারণে তার খেলোয়াড়ী জীবনের অকাল সমাপ্তি ঘটে।

কোচিং 
ক্রিকেট থেকে অবসর নেবার পর কোচ, ধারাভাষ্যকার ও ক্রীড়া লেখকের দায়িত্বে ছিলেন। ১৯৯৫ থেকে ১৯৯৭ সাল পর্যন্ত নিউ সাউথ ওয়েলস দলকে কোচিং করান। ১৬ জুলাই, ২০০৭ তারিখে দুই বছর মেয়াদে পাকিস্তান ক্রিকেট দলের কোচ মনোনীত হন। তৃতীয় বিদেশী হিসেবে তিনি এ দায়িত্ব পান।

২০ অক্টোবর, ২০০৮ তারিখে পাকিস্তান ক্রিকেট বোর্ডের সভাপতি ইজাজ বাট জানান যে, এপ্রিল, ২০০৯ সালে লসনের মেয়াদ পূর্তির পর নবায়ণের সম্ভাবনাকে নাকচ করে দেন। তিনি মন্তব্য করেন যে, লসনের কোন উপযোগিতা আমাদের কাছে নেই। এরই ধারাবাহিকতায় ২৪ অক্টোবর, ২০০৮ তারিখে তাকে অব্যাহতি প্রদান করা হয়। লাহোরে অবস্থানকালে একজন অস্ট্রেলীয় হিসেবে বেশ আনন্দঘন সময় কাটিয়েছেন বলে লসন জানান।

অর্জনসমূহ 
এবিসি রেডিও, চ্যানেল নাইন ও ফক্সস্পোর্টস ধারাভাষ্যকারের দায়িত্ব পালন করেন। এছাড়াও সিডনি মর্নিং হেরাল্ডসহ বিশ্বের বিভিন্ন দেশের সংবাদপত্র ও সাময়িকীতে অংশ নেন।

১৯৯০ সালে ক্রিকেটে অনবদ্য সেবা প্রদান করায় লসনকে অর্ডার অব অস্ট্রেলিয়া ও ২০০২ সালে অস্ট্রেলীয় ক্রীড়া পদক প্রদান করা হয়। ২ সেপ্টেম্বর, ২০০২ তারিখে মার্ক টেলর, জন ডাইসন, ফিল এমরি, মাইক হুইটনি ও জিওফ লসনকে নিউ সাউথ ওয়েলস ক্রিকেট অ্যাসোসিয়েশন কর্তৃপক্ষ আজীবন সদস্যরূপে অন্তর্ভুক্ত করে।

তথ্যসূত্র

আরও দেখুন 
 লিন্ডসে ক্লাইন
 গ্রাহাম ম্যাকেঞ্জি
 নিউ সাউথ ওয়েলস ক্রিকেট দল
 ক্রিকেট বিশ্বকাপের পাঁচ-উইকেট প্রাপ্তির তালিকা
 অস্ট্রেলীয় একদিনের আন্তর্জাতিক ক্রিকেটারদের তালিকা

বহিঃসংযোগ 

 
 
 সেলিব্রিটিস্পিকার্স.কমে জিওফ লসন 
 দ্যরোর.কম.অয়ে জিওফ লসন 

১৯৫৭-এ জন্ম
জীবিত ব্যক্তি
১৯৮৩ ক্রিকেট বিশ্বকাপের ক্রিকেটার
অস্ট্রেলীয় ক্রিকেটার
অস্ট্রেলীয় ক্রিকেট ধারাভাষ্যকার
অস্ট্রেলীয় ক্রিকেট কোচ
অস্ট্রেলীয় ক্রীড়া সাংবাদিক
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
ইন্ডিয়ান প্রিমিয়ার লিগের কোচ
ওয়াগা ওয়াগার ব্যক্তিত্ব
কোচি তুস্কার্স কেরালার ক্রিকেটার
ক্রিকেট ঐতিহাসিক ও লেখক
নিউ সাউথ ওয়েলসের ক্রিকেটার
নিউ সাউথ ওয়েলস থেকে আগত ক্রিকেটার
নিউ সাউথ ওয়েলস বিশ্ববিদ্যালয়ের প্রাক্তন শিক্ষার্থী
পাকিস্তান জাতীয় ক্রিকেট দলের কোচ
পাকিস্তানে অস্ট্রেলীয় প্রবাসী
ল্যাঙ্কাশায়ারের ক্রিকেটার
এম পার্কিনসন বিশ্ব একাদশের ক্রিকেটার
২০শ শতাব্দীর অস্ট্রেলীয় পুরুষ ক্রীড়াবিদ
তামান ভাষাসমূহ

তামান ভাষাসমূহ পূর্ব সুদানের ভাষা পরিবারের একটি অবৈধ শাখা যা সাদ এবং সুদানে বলা হয়, যদিও গ্লোট্টোলগে এটা বলা আছে যে "তামা ভাষাকে পূর্ব সুদানীয় ভাষা থেকে বর্ণনা করার কোন চূড়ান্ত পদ্ধতি নেই"।

ভাষাগুলো হল:

তামা
মারারিট (ইবিরি, আবু চারিব)
(অন্যান্যগুলো)
মিসসিরি
তামা–সুঙ্গোর
Sungor (আসাঙ্গোরি, এরেঙ্গা অন্তর্ভুক্ত)
তামা (দমুট)

তথ্যসূত্র

ভাষা পরিবার
জে ভাষাসমূহ

জে ভাষাসমূহ (এভাবেও বর্ণনা করা হয় Gê, Jean, Ye, Gean), বা জে-কেইঙ্গান ভাষাসমূহ, ব্রাজিলের স্থানীয় লোকজনের মধ্যে জে সম্প্রদায় ব্যবহার করে।

পরিবার বিভক্তিকরন

এই ভাষার পরিবার গুলো নিম্নরুপ:

জাইকো (†) (উত্তরীয় জে সম্প্রদায়)
কেন্দ্রীয় জে সম্প্রদায়
আক্রোয়া (†)
জাভেন্টি
জেরিটি
জাকিয়াবা (†)
উত্তরীয় জে সম্প্রদায়
এপিনেয়ী
মেবিঙ্গোক্রি (কায়াপো)
পানারা (ক্রিন আক্রোয়া)
সুয়া
টিম্বিরা (কানেলা-ক্রায়ো, কানেলা এবং ক্রিয়ি উপভাষার সাথে)
কেইঙ্গান (দক্ষিণের জে)
কেইঙ্গান
জোকলেং
সাউ পাউলো কেইঙ্গান (†)
ইঙ্গেইন (†)
গুয়েনা (†)

উত্তরধিকার সম্পর্ক
জে ভাষা মূল মাক্রো জে ভাষা গঠন করে। কাউফমান,মুরনো-গ্লাডস্ট (১৯৯০ সালের) প্রভৃতি ভাষার প্রস্তাবনায় বিশ্বাসী।

তথ্যসূত্র

 
Languages of Brazil
Indigenous languages of South America (Central)
ব্রাজিলের ভাষা
ত্রিনিদাদ ও টোবাগো জাতীয় ক্রিকেট দল

ত্রিনিদাদ ও টোবাগো ক্রিকেট দল জাতীয় পর্যায়ে ত্রিনিদাদ ও টোবাগোর প্রতিনিধিত্বকারী জাতীয় ক্রিকেট দল। ক্যারিবিয় দ্বীপপুঞ্জের আঞ্চলিক চারদিনের প্রতিযোগিতা ও নাগিকো আঞ্চলিক সুপার৫০ নিয়ে গঠিত ওয়েস্ট ইন্ডিজের পেশাদার ক্রিকেট লীগে বিশেষ অধিকারপ্রাপ্ত দল হিসেবে এটি ত্রিনিদাদ ও টোবাগো রেড ফোর্স নামধারণ করেছে। আন্তর্জাতিক ক্রিকেটে ওয়েস্ট ইন্ডিজের প্রতিনিধিত্বকারী সেরা খেলোয়াড়দের অপূর্ব সমাবেশ ঘটেছে এখানে।

ইতিহাস 

১৮৬৯ সালে প্রথমবারের মতো ত্রিনিদাদ দল প্রথম-শ্রেণীর ক্রিকেটে অংশ নেয়। ডেমেরারার বিপক্ষে দলটি ১-১ ব্যবধানে সিরিজ ড্র করেছিল। ১৯৯৮ সালের কমনওয়েলথ গেমসে ত্রিনিদাদ ও টোবাগো দল অংশ নিয়েছিল। আঞ্চলিক চারদিনের প্রতিযোগিতায় পাঁচবার শিরোপা লাভসহ দশবার ডব্লিউআইসিবি কাপ জয় করে। দলটি ক্যারিবিয়ান টুয়েন্টি২০ প্রতিযোগিতার বর্তমান চ্যাম্পিয়ন।

দলীয় সদস্য 
২০১৫-১৬ মৌসুমের আঞ্চলিক চারদিনের প্রতিযোগিতা বা আঞ্চলিক সুপার৫০ প্রতিযোগিতায় ত্রিনিদাদ ও টোবাগার পক্ষে অংশগ্রহণকারী খেলোয়াড়দের তালিকা নিচে দেয়া হলো। আন্তর্জাতিক পর্যায়ে ক্যাপ পরিধানকারীদেরকে গাঢ় হরফে দেখানো হয়েছে:

উৎস: আঞ্চলিক চারদিনের প্রতিযোগিতা, আঞ্চলিক সুপার৫০

তথ্যসূত্র 

জাতীয় ক্রিকেট দল
ত্রিনিদাদ ও টোবাগোয় ক্রিকেট
ওয়েস্ট ইন্ডিজের প্রথম-শ্রেণীর ক্রিকেট দল
ত্রিনিদাদ ও টোবাগোর জাতীয় ক্রীড়া দল
ইদো

ইদো বা IDO নির্দেশ করে:

স্থানভেদে:
 ইদো, নাইজেরিয়া, ওয়ো প্রদেশের একটি স্থানীয় সরকারি সংস্থা
 ইদো-অসি, নাইজেরিয়ার একটিটি প্রদেশের
 ইদো একটিটি, ইদো-অসির একটি স্থানীয় সরকারি সংস্থা

সংগঠনভেদে:
 আন্তজাতৃিক নৃত্য সংগঠন
 ইদো, ইস্তাম্বুল,তুর্কির একটি নৌযান সংগঠন

অন্যান্য ব্যবহারভেদে:
 ইদো (নাম)
 ইদো (ভাষা), একটি গঠিত ভাষা
 ইন্দোলেমাইন ২,৩-ডাইঅক্সিজেনেস, ট্রিপটোফান (TRP) মেটাবলিজমের একটি কি এনজাইম।
 আইডেন্টিফিকেসন কর্মকর্তা, ন্যাটো কন্ট্রোল এবং রিপোরটিং সেন্টার (CRC) এর কর্মকর্তা
 ইদো (চলচ্চিত্র), a পরিচালক কেই ফুজিয়ারা পরিচালিত ২০০৫ সালের একটি চলচ্চিত্র

আরও দেখুন 
 Iddo (disambiguation)